1. ปัจจัยความเสี่ยง

1.1 ความเสี่ยงจากการประกอบธุรกิจ

  1.1.1 ความเสี่ยงด้านรายได้จากการประมูล

บริษัทฯและบริษัทย่อยมีรายได้หลักจากการประมูลงานจากกลุ่มผู้ผลิตไฟฟ้าภาครัฐวิสาหกิจในประเทศ
ได้แก่ การไฟฟ้านครหลวง (กฟน.) การไฟฟ้าฝ่ายผลิต (กฟผ.) และการไฟฟ้าส่วนภูมิภาค
(กฟภ.) โดย ในปี 2548 บริษัทฯและบริษัทย่อยมียอดขายรวมของ กฟน. กฟผ และ กฟภ. เท่ากับ
338.18, 87.53 และ 79.14 ล้านบาท หรือคิดเป็นร้อยละ 31.00, 8.02 และ 7.25
ของรายได้รวม ตามลำดับ ส่วนในปี 2549 บริษัทฯและบริษัทย่อยมียอดขายรวมของ กฟน. และ
กฟภ. เท่ากับ 367.46 และ 195.62 ล้านบาท หรือคิดเป็นร้อยละ 22.17 และ 11.80
ของรายได้รวม ตามลำดับ
ดังนั้นรายได้จำนวนดังกล่าวขึ้นอยู่กับความสามารถในการชนะการประมูลโครงการ
ซึ่งมีความไม่แน่นอน และยังขึ้นอยู่กับภาวะเศรษฐกิจและงบประมาณของหน่วยงานนั้นเป็นสำคัญ

อย่างไรก็ตาม บริษัทฯได้รับการถ่ายทอดเทคโนโลยีการผลิตจาก Fuji Electric Systems
Co., Ltdประเทศญี่ปุ่น และ VA TECH EBG Transformatoren GmbH & Co
ประเทศออสเตรีย ซึ่งเป็นผู้ผลิตหม้อแปลงไฟฟ้าชั้นนำของโลก ทำให้ผลิตภัณฑ์ของบริษัทฯมีคุณภาพสูง
และได้รับความเชื่อถือในด้านคุณภาพของผลิตภัณฑ์เป็นอย่างดี
ประกอบกับประสบการณ์และชื่อเสียงของบริษัทฯซึ่งเป็นที่ยอมรับจากลูกค้ากลุ่มนี้มามากกว่า 17 ปี
ทำให้ที่ผ่านมามีการติดต่อซื้อขายกับลูกค้ากลุ่มนี้มาอย่างต่อเนื่อง ทั้งนี้ ณ วันที่ 31 ธันวาคม 2549
บริษัทฯมีโครงการที่ยังไม่ได้ส่งมอบให้กลุ่มลูกค้าดังกล่าวรวม 57.63 ล้านบาท

นอกจากวิธีการประมูลแล้ว บริษัทฯมีช่องทางการรับงานผ่านผู้รับเหมาโครงการ
ผู้ประกอบการโรงงานอุตสาหกรรมต่างๆซึ่งเป็นเจ้าของโครงการและตัวแทนจำหน่ายต่างประเทศที่ซื้อตรงจากบริษัทฯ
ทั้งนี้สำหรับกลุ่มโรงงานอุตสาหกรรม บริษัทฯมีความเชี่ยวชาญในการผลิตหม้อแปลงชนิดพิเศษ เช่น
หม้อแปลงไฟฟ้าซึ่งแปลงกระแสสลับเป็นกระแสตรง (Rectifier Transformer)
ซึ่งใช้ในอุตสาหกรรมเคมี และหม้อแปลงไฟฟ้าที่ใช้ในการหลอมโลหะ (Induction Furnace
Transformer) ซึ่งใช้ในอุตสาหกรรมหลอมโลหะ
ดังนั้นบริษัทฯจึงได้รับงานผ่านผู้รับเหมาโครงการหรือตัวแทนจำหน่ายหรือสั่งซื้อตรงจากเจ้าของโครงการอย่างต่อเนื่อง

นอกจากนี้
บริษัทฯเป็นผู้ผลิตและจำหน่ายหม้อแปลงไฟฟ้าในประเทศไทยรายเดียวที่ผลิตได้ทั้งหม้อแปลงไฟฟ้ากำลังและหม้อแปลงไฟฟ้าระบบจำหน่าย
และเป็นผู้ประกอบการ 1 ใน 3 รายในประเทศเท่านั้นที่สามารถผลิตหม้อแปลงไฟฟ้ากำลังได้
ดังนั้นบริษัทฯคาดว่าจะมีรายได้อย่างสม่ำเสมอ โดยเฉพาะจากตลาดหม้อแปลงไฟฟ้ากำลัง

1.1.2 ความเสี่ยงจากการผันผวนของราคาวัตถุดิบหลัก

วัตถุดิบหลักที่สำคัญในการผลิตหม้อแปลงไฟฟ้า ได้แก่ เหล็กซิลิคอน ลวดทองแดงพันฉนวน
ตัวถังหม้อแปลงไฟฟ้า และน้ำมันหม้อแปลงไฟฟ้า โดยในปี 2549 คิดเป็นต้นทุนร้อยละ 30.00,
23.97, 12.60, และ 7.71 ของต้นทุนขายและบริการ ตามลำดับ ทั้งนี้ ในปี 2549
วัตถุดิบที่มีความผันผวนอย่างมีนัยสำคัญได้แก่ ราคาของทองแดง
มีการปรับตัวสูงขึ้นติดต่อกันตั้งแต่ปลายปี 2548 มาถึงปลายปี 2549 คือเพิ่มขึ้นร้อยละ 91
ซึ่งเป็นไปตามอุปสงค์และอุปทานของตลาดโลก
ถึงแม้ว่าบริษัทฯและบริษัทย่อยจะมีมาตราการในการป้องกันความเสี่ยงจาการผันผวนของราคาวัตถุดิบในระดับหนึ่งแล้ว
แต่เนื่องจากการขยายตัวทางเศรษฐกิจของประเทศจีนซึ่งทำให้มีความต้องการของการใช้ทองแดงมีการปรับตัวสูงขึ้นตามอย่างรวดเร็ว
ซึ่งในช่วง ไตรมาส 1 ปี 2549 ราคาทองแดงปรับตัวสูงขึ้นประมาณร้อยละ 23 จาก ไตรมาส 4
ของปี 2548 และในช่วง ไตรมาส 2 ปี 2549 ก็ปรับตัวขึ้นอีกร้อยละ 55 จากไตรมาส 1 ของปี
2549 แต่อย่างไรก็ตาม เนื่องจากทางบริษัทฯและบริษัทย่อย ยังมีงานที่รับคำสั่งซื้อในช่วงไตรมาส 4
ของปี 2548 ซึ่งจะต้องส่งมอบใน ปี 2549
ทำให้บริษัทฯและบริษัทย่อยยังต้องผลิตตามใบเสนอราคาที่ได้ตกลงกันไว้แล้ว
นอกเหนือจากนี้ในช่วงไตรมาส 1 และ 2 ของปี 2549
ได้มีการปรับราคาขายขึ้นแต่ก็ยังไม่ทันกับการปรับเพิ่มขึ้นของราคาทองแดง
จึงทำให้อัตรากำไรขั้นต้นของปี 2549 อยู่ที่ร้อยละ 19.76 เปรียบเทียบกับปี 2547 และ 2548
อยู่ที่ร้อยละ 23.74 และ 25.06 ตามลำดับ อย่างไรก็ตาม บริษัทฯและบริษัทย่อยได้ปรับกลยุทธ
เพื่อป้องกันความเสี่ยงโดยการลดระยะเวลาการยืนราคาลงเหลือ 15 วัน
และการมีทบทวนราคาทุกครั้งที่ขยายระยะเวลาหรือก่อนรับคำสั่งซื้อ
ให้สอดคล้องกับการปรับตัวของราคาวัตถุดิบ
รวมถึงการบริหารการจัดซื้อวัตถุดิบให้เป็นไปอย่างมีประสิทธิภาพ ซึ่งส่งผลใน ไตรมาสที่ 3 และ
ไตรมาส 4 ของ ปี 2549 มีอัตรากำไรขั้นต้นร้อยละ 22.03 และ 20.91 ตามลำดับ
บริษัทฯและบริษัทย่อยยังคงใช้มาตราการเดิมต่อไปในปี 2550
และจะติดตามสถานการณ์ของราคาวัตถุดิบอย่างใกล้ชิด และปรับเปลี่ยนกลยุทธตามความเหมาะสม
ซึ่งบริษัทฯคาดว่าน่าจะทำให้ความเสี่ยงในเรื่องของราคาวัตถุดิบอยู่ในระดับที่ควบคุมได้

3.  ความเสี่ยงจากการยกเลิกสัญญาลิขสิทธิ์เทคโนโลยีในการผลิตหม้อแปลงไฟฟ้า

หม้อแปลงไฟฟ้าที่บริษัทฯผลิตได้รับการถ่ายทอดเทคโนโลยีการผลิตจาก VA TECH EBG
Transformatoren GmbH & Co ประเทศออสเตรีย และบริษัท Fuji Electric Systems
Co., Ltd ประเทศญี่ปุ่น
ซึ่งบริษัทฯได้ทำสัญญาซื้อลิขสิทธิ์เทคโนโลยีในการผลิตหม้อแปลงไฟฟ้าจากผู้ผลิตทั้ง 2 ราย ตั้งแต่ปี
2537 และ ปี 2539 ตามลำดับ สำหรับผู้ผลิตทั้ง 2
รายนั้นเป็นผู้ผลิตหม้อแปลงไฟฟ้าชั้นนำของโลกที่มีศักยภาพสูง
เป็นที่ยอมรับในอุตสาหกรรมการผลิตหม้อแปลงไฟฟ้ามาอย่างยาวนาน
ส่งผลให้ผลิตภัณฑ์ของบริษัทฯมีคุณภาพสูง
และได้รับความเชื่อถือในด้านคุณภาพของผลิตภัณฑ์เป็นอย่างมาก
ดังนั้นบริษัทฯและบริษัทย่อยจึงมีความเสี่ยงจากการยกเลิกสัญญาลิขสิทธิ์เทคโนโลยี่ในการผลิตหม้อแปลงไฟฟ้า

แต่อย่างไรก็ตาม ในปี 2549 บริษัทฯได้รับการต่อสัญญา กับ Fuji Electric Systems Co
เป็นระยะเวลา 5 ปี และ สัญญาที่ทำกับ VA TECH EBG Transformatoren GmbH & Co
ซึ่งจะหมดอายุใน ปี 2552
บริษัทฯคาดว่าโอกาสที่จะมีการยกเลิกสัญญาก่อนวันหมดสัญญามีความเป็นไปได้น้อยมาก
เนื่องจากบริษัทฯมีความสัมพันธ์ที่ดีอย่างยาวนาน และปฏิบัติตามเงื่อนไขของสัญญามาโดยตลอด
ส่งผลให้ บริษัทฯได้รับการต่อสัญญาทุกครั้งเมื่อครบอายุสัญญา

1.1.4 ความเสี่ยงจากการพึ่งพาลูกค้ารายใหญ่

ในปี 2548 บริษัทฯและบริษัทย่อยมีสัดส่วนการขายให้กับการไฟฟ้านครหลวง (กฟน.)
ในลูกค้ารายหนึ่งในสัดส่วนร้อยละ 31.00 แต่ในปี 2549
บริษัทฯและบริษัทย่อยไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
เพื่อให้สอดคล้องกับนโยบายของบริษัทฯที่จะกระจายฐานลูกค้าให้กว้างขึ้น และ
ลดความเสี่ยงจากการพึ่งพิงรายได้จากลูกค้ารายใหญ่ โดยขยายไปยังตลาดต่างประเทศ
เพื่อให้เป็นไปตามเป้าหมาย บริษัทได้จำหน่ายหม้อแปลงไฟฟ้าในประเทศในปี 2549 คิดเป็นร้อยละ
66.40 ของรายได้รวม ลดลง เมื่อเทียบกับปี 2548 คิดเป็นร้อยละ 87.39 ของรายได้รวม
และเพิ่มสัดส่วนของการจำหน่ายหม้อแปลงไฟฟ้าต่างประเทศซึ่งในปี 2549
มีการจำหน่ายคิดเป็นร้อยละ 28.16 เมื่อเทียบกับปี 2548 คิดเป็นร้อยละ 7.55
โดยเฉพาะการจำหน่ายหม้อแปลงไฟฟ้ากำลัง ส่งไปยังประเทศที่ไม่มีความสามารถในการผลิต
หรือมีกำลังการผลิตไม่เพียงพอ
โดยบริษัทฯจะเน้นไปยังประเทศที่มีแนวโน้มการขยายตัวทางเศรษฐกิจที่ดีซึ่งจะส่งผลให้มีความต้องการใช้หม้อแปลงไฟฟ้าเพิ่มขึ้นด้วย
เช่น ประเทศเวียดนาม บรูไน ศรีลังกา อินเดีย มาเลเซีย สิงคโปร์ และฟิลิปปินส์ เป็นต้น

2.  ความเสี่ยงด้านการเงิน

1.2.1 ความเสี่ยงจากอัตราแลกเปลี่ยน

ในปี 2548 และ 2549
บริษัทฯและบริษัทย่อยมีรายได้จากการขายและต้นทุนเป็นเงินตราต่างประเทศ (ต้นทุนขาย ได้แก่
ต้นทุนขายและบริการ ค่าใช้จ่ายในการขายและบริหาร และดอกเบี้ย)
ซึ่งส่วนใหญ่เป็นเงินสกุลดอลล่าร์สหรัฐ (US Dollar) สกุลดอลล่าร์สิงคโปร์ (Singapore
Dollar) และเงินสกุลยูโร (EURO) ในขณะที่เงินสกุลต่างประเทศอื่นๆ ได้แก่
เงินสกุลฟรังก์สวิสเซอร์แลนด์ เงินสกุลโครนา สวีเดน และเงินสกุลเยนญี่ปุ่น
ดังนั้นบริษัทฯและบริษัทย่อยมีความเสี่ยงจากอัตราแลกเปลี่ยนดังกล่าว
โดยมีร้อยละของรายได้ต่อรายได้ทั้งหมด และร้อยละของต้นทุนต่อรายได้ทั้งหมดของเงินในแต่ละสกุล
ตามรายละเอียดดังนี้

+-------------+-------------+-------------+-------------+-------------+
| สกุลเงิน      | ปี 2548      |             | ปี 2549      |             |
+-------------+-------------+-------------+-------------+-------------+
|             | ร้อ          | ร           | ร้อ          | ร           |
|             | ยละของรายได้ | ้อยละของต้นทุน | ยละของรายได้ | ้อยละของต้นทุน |
|             |             |             |             |             |
|             | ต           | ต           | ต           | ต           |
|             | ่อรายได้ทั้งหมด | ่อรายได้ทั้งหมด | ่อรายได้ทั้งหมด | ่อรายได้ทั้งหมด |
+-------------+-------------+-------------+-------------+-------------+
| ไทย         | 92.46       | 60.72       | 71.31       | 62.50       |
+-------------+-------------+-------------+-------------+-------------+
| ดอลล่าร์สหรัฐ  | 4.71        | 23.18       | 23.32       | 21.96       |
+-------------+-------------+-------------+-------------+-------------+
| ด           | 2.83        | -           | 5.27        | 0.08        |
| อลล่าร์สิงค์โปร์ |             |             |             |             |
+-------------+-------------+-------------+-------------+-------------+
| ยูโร         | -           | 6.76        | -           | 8.76        |
+-------------+-------------+-------------+-------------+-------------+
| สกุล         | -           | 1.01        | -           | 0.99        |
| ต่างประเทศอื่น |             |             |             |             |
| ๆ           |             |             |             |             |
+-------------+-------------+-------------+-------------+-------------+

ในปี 2548 บริษัทฯและบริษัทย่อยมีกำไรจากอัตราแลกเปลี่ยนจำนวน 4.12 ล้านบาท ในปี 2549
ขาดทุนจากอัตราแลกเปลี่ยนจำนวน 7.89 ล้านบาท
ซึ่งส่วนใหญ่เกิดขึ้นจากการที่ปรับอัตราแลกเปลี่ยนของลูกหนี้คงค้าง ณ สิ้นแต่ละไตรมาสที่เป็น
เงินสกุลดอลล่าร์ และเงินสกุลยูโร
แต่อย่างไรก็ตามบริษัทฯได้กำหนดนโยบายการป้องกันความเสี่ยงจากอัตราแลกเปลี่ยนดังกล่าวโดยเงินสกุลดอลล่าร์สหรัฐที่เป็นเงินสกุลต่างประเทศหลัก
บริษัทฯได้ทำการเปิดบัญชีเงินฝากสกุลดอลล่าร์สหรัฐเพื่อทำ natural hedge
โดยบริษัทฯสามารถนำเงินรายได้ในสกุลดอลล่าร์สหรัฐมาชำระค่าวัตถุดิบซึ่งเป็นเงินสกุลเดียวกันได้
และในการประเมินราคาหม้อแปลงไฟฟ้า บริษัทฯได้เผื่อค่าอัตราแลกเปลี่ยนผันผวนไว้ระดับหนึ่งด้วย

อย่างไรก็ดี บริษัทฯได้เล็งเห็นถึงความสำคัญในความเสี่ยงดังกล่าว จึงมีการติดตามข่าวสาร
ความเคลื่อนไหวของสถานการณ์ทางเศรษฐกิจอย่างใกล้ชิด แต่ในอนาคต
หากสัดส่วนรายได้และต้นทุนต่อรายได้ทั้งหมดมีค่าแตกต่างกันมาก
บริษัทฯอาจพิจารณาที่จะลดความเสี่ยงด้วยการซื้อขายอัตราแลกเปลี่ยนล่วงหน้า (Forward
Contract) ตามสถานการณ์ที่เหมาะสมต่อไป

1.2.2 ความเสี่ยงจากการไม่สามารถจ่ายเงินปันผลได้

บริษัท มีนโยบายจ่ายเงินปันผลในอัตราร้อยละ 50 ของกำไรสุทธิ หลังหักเงินสำรองตามกฎหมาย
และ ภาษีเงินได้นิติบุคคล และต้องดำรงรักษา อัตราส่วนหนี้สินต่อส่วนของผู้ถือหุ้นให้อยู่ที่ 2 ต่อ 1
ในทุกขณะ ตามเงื่อนไขของสัญญาปรับโครงสร้างหนี้ ณ 31 ธันวาคม 2548 และ 2549
บริษัทฯและบริษัทย่อย มีหนี้สินรวม จำนวน 785.05 และ 923.25 ล้านบาท ส่วนของผู้ถือหุ้น
จำนวน 167.39 และ 401.82 ล้านบาท ตามลำดับ ซึ่งทำให้ อัตราส่วนหนี้สินรวม ต่อ
ส่วนของผู้ถือหุ้น ณ สิ้นปี 2548 และ 2549 อยู่ที่ 4.69 ต่อ 1 และ 2.30 ต่อ 1
ลดลงอย่างต่อเนื่อง ตามลำดับ อย่างไรก็ตามเนื่องจากติดเงื่อนไขของสัญญาปรับโครงสร้างหนี้
บริษัทฯจึงยังไม่สามารถประกาศจ่ายเงินปันผลจากผลการดำเนินการของปี 2548 และ 2549 ได้